Document ID: 31999R0038

KOMISSION ASETUS (EY) N:o 38/1999,
annettu 8 päivänä tammikuuta 1999,
tiettyjen nimitysten kirjaamisesta maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetussa neuvoston asetuksessa (ETY) N:o 2081/92 säädettyyn "Suojattujen alkuperänimitysten ja suojattujen maantieteellisten merkintöjen rekisteriin" annetun komission asetuksen (EY) N:o 2400/96 liitteen täydentämisestä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annetun neuvoston asetuksen (ETY) N:o 2081/92 (1), sellaisena kuin se on viimeksi muutettuna asetuksella (EY) N:o 1068/97 (2), ja erityisesti sen 7 artiklan 5 kohdan b alakohdan,
sekä katsoo, että
Ranska on jättänyt komissiolle alkuperänimitystä koskevan rekisteröintihakemuksen asetuksen (ETY) N:o 2081/92 5 artiklan mukaisesti,
mainitun asetuksen 6 artiklan 1 kohdan mukaisesti on todettu, että hakemus on kyseisen asetuksen mukainen ja erityisesti, että se sisältää kaikki mainitun asetuksen 4 artiklassa säädetyt tiedot,
komissiolle on toimitettu yksi mainitun asetuksen 7 artiklassa tarkoitettu väite sen jälkeen, kun tämän asetuksen liitteessä oleva nimitys oli julkaistu Euroopan yhteisöjen virallisessa lehdessä (3), ja kyseisen väitteen katsottiin olevan perusteltu ja niin ollen hyväksyttävä,
komissio on saman asetuksen 7 artiklan 5 kohdan mukaisesti pyytänyt jäsenvaltioita, joita asia koskee, sopimaan asiasta; sopimusta ei kuitenkaan ole syntynyt, ja sen vuoksi päätös kyseisen nimityksen rekisteröinnistä kuuluu komissiolle,
komissio on tutkinut perusteellisesti mahdollisen tosiasiallisen sekaannusvaaran,
tosiasioiden ja täydentävien tietojen tutkimus on osoittanut, että nimityksen "Rocamadour" ja sen osoittaman tuotteen sekä nimityksen "Romadur" ja sen osoittamaan tuotteen välillä ei ole sekaannusvaaraa; vaikka molemmat tuotteet ovat juustoja, kyseessä ovat erilliset tuotteet, jotka on helppo erottaa ulkomuodon ja juustotyypin perusteella; Rocamadour on pieni noin 35 grammaa painava ohut vuohenjuustokiekko, jonka koostumus on hyvin elastinen, raidallinen luonnonkuori hennon samettinen ja väri valkeasta kermanväriseen; Romadur taas on yleensä suorakaiteen tai kuution muotoinen 80-180 grammaa painava pehmeä lehmänmaitojuusto, jonka kuori on kellanruskeasta punertavaan,
nimityksen "Romadur" käyttö voi näin ollen jatkua,
nimitys "Rocamadour" on aiheellista kirjata suojattujen alkuperänimitysten ja suojattujen maantieteellisten merkintöjen rekisteriin ja näin suojata se alkuperänimityksenä yhteisön tasolla,
tämän asetuksen liite täydentää asetuksen (EY) N:o 2400/96 (4), sellaisena kuin se on viimeksi muutettuna asetuksella (EY) N:o 2784/98 (5), liitettä, ja
tässä asetuksessa säädetyt toimenpiteet ovat maantieteellisiä merkintöjä ja alkuperänimityksiä käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Täydennetään asetuksen (EY) N:o 2400/96 liitettä tämän asetuksen liitteessä olevalla nimityksellä, ja kirjataan tämä nimitys suojattujen alkuperänimitysten ja suojattujen maantieteellisten merkintöjen rekisteriin asetuksen (ETY) N:o 2081/92 6 artiklan 3 kohdassa säädettynä suojattuna alkuperänimityksenä (SAN).
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä tammikuuta 1999.

Labels: 3
17
6